በተሳሳተ መንገድ ከፀረ-ሰላም ኃይሎች ጋር ተቀላቅለው የነበሩ 38 የጋምቤላ ክልል ተወላጆች ከመንግስት ጎን ለመሰለፍ መሰኑ
– በተሳሳተ መንገድ ከፀረ-ሰላም ኃይሎች ጋር ተቀላቅለው የነበሩ 38 የጋምቤላ ክልል ተወላጆች ከመንግስት ጎን በሰላማዊ መንገድ ለመንቀሳቀስ በመወሰናቸው የተሃድሶ ስልጠና ወስደው ከህብረተሰቡ ጋር ተቀላቀሉ፡፡የክልሉ ምክትል ርዕሰ መስተደድር ኢንጂነር ኡሌሮ ኦፒየው በስልጠናው ማጠቃለያ ላይ በሳሙት ንግግር እንደገለጹት ሰልጣኞቹ የተሰለፉበት ዓላማ እንደማይጠቅማቸው ተረድተው ወደ ህብረተሰቡ መቀላቀላቸው በክልሉ ለሚካሄዱ የልማት ሥራዎች አጋዥ ነው፡፡ኢንጂነር ኡሌሮ አያይዘውም የተሰጠው የተሃድሶ ስልጠና የመንግስትን ዓላማና ሀገሪቷ ያለችበትን የልማት እንቅስቃሴ በሚገባ ያስገነዘበ መሆኑን አስረድተዋል፡፡ስልጣኞቹ ያገኙትን ዕውቀት ተጠቅመው ፀረ-ሰላም ሃይሎችን ፣ ድህነትን ፣ ኋላቀርነትንና የኪራይ ሰብሳቢነትን አመለካከትና ፀረ ልማት እንቅስቃሴ በመዋጋት ለሰላም ፣ ለዕኩልነትና ለመልካም አሰተዳደር መስፈን አስፈላጊውን ትግል እንዲያደርጉ አሳስበዋል፡፡የክልሉ ፀጥታና አስተዳደር ምክትል ቢሮ ሃላፊ አቶ ጋርዊች ጋትልዋክ በበኩላቸው የተሃድሶው ስልጠና ያስፈለገው ሰልጣኞቹ የፀረ-ሰላም ኃይል የፕሮፖጋንዳ ሰለባ ሆነው በመቆየታቸውና የተሳሳተ ግንዛቤ በመጨበጣቸው መሆኑን ጠቅሰዋል፡፡ሰልጣኞቹን ወክሎ የአቋም መግለጫ ያቀረበው ወጣት ኡሞድ ፓች በበኩሉ ከአሁን በኋላ ከመንግስትና ከህዝብ ጎን በመቆም ለሰላም ፣ለልማትና ዲሞክራሲ መጠናከር ተግተው እንደሚሰሩ ቃል ገብቷል፡፡